I. Sciant omnes sanctę ęcclesię filii canonicos latunnensis ęcclesię cum assensu abbatis sui Seguini concessisse Deo et sanctę Marię cisterciensi et monachis ejusdem loci, tempore bonę memorię domni Stephani abbatis eorum quicquid in territorio ambiliacensi illuc usque possederant. Et hii testes: Philibertus tunc temporis cisterciensis ęcclesię prior, Hugo monachus ejusdem loci, Theodericus de Panniaco et canonici de Latunna: Humbertus, Ricardus, Philibertus, Maino et alii quamplures. II. Quod donum postea, aliquanto elapso tempore cum jam monachi vergiacensis castri ęcclesiam Latunne haberent, in presentia domni Brocardi prioris eorum et quorumdam fratrum suorum, Rainardi etiam supradicti loci Cistercii abbatis, in claustro prefatę ęcclesie Latunne recognitum et laudatum est. Ab utraque etiam parte abbatis scilicet cisterciensis et prioris vergiacensis et fratrum eorundem, ibidem firmatum est ut monachi cistercienses singulis annis ęcclesie latunnensi VI. nummos divionensis monete in memoriam hujus doni reddant. Et hoc factum est his presentibus: Girardo domno [de] Pulleio, Widone de Chalvis, Girardo de Basseio, Girardo majore, Henrico, Bering[er]o majore de Eschinun, Philiberto, Ricardo monachis.